Kui sul seisab kodus garaažis Ferrari 458 Italia, on sul põhjust muretseda. Või õieti nüüd enam väga pole. Nimelt teatas Ferrari, et kutsub hooldusse 1248 seda tüüpi autot. Neil sõidukitel rattakoopas kasutatav liim võib teatud tingimustel üle kuumenedes sulama hakata või isegi süttida. Väidetavalt on viis Italiat juba arusaamatul  põhjusel maha põlenud ning meedias ilmunud uudiste peale hakkas Ferrari juulis asja uurima. Neil asendatakse liim mehaaniliste kinnitustega, sellised on juba ka kõigil alates juulist 2010 tehasest väljunud uutel autodel. Mahapõlenud autode omanikud (USAs, Prantsusmaal, Šveitsis, Hiinas ja üks teadmata kohas) saavad omale uue masina.